《五哀诗五首 其四》
明代·卢楠

有子有子骄且冲，两儿如玉垂琼英。花翻蛱蝶纨绮丛，意态婉娩双冥鸿。

阿爷衔冤在网栅，汝心长望成永隔。桑树那忘白玉环，梦魂哭汝东山陌。

呜乎四哀兮歌正苦，回飙萧飒吹庭树。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。